b'\n_START_ARTICLE_\nTitanija (luna)\n_START_SECTION_\nIme\n_START_PARAGRAPH_\nIme\xc2\xa0\xc2\xbbTitanija\xc2\xab\xc2\xa0in imena vseh \xc5\xa1tirih takrat znanih Uranovih satelitov je na pro\xc5\xa1njo Williama Lassella leta 1852 predlagal Herschlov sin John Herschel, ki je leto pred tem odkril luni Ariel in Umbriel (). Lassell je pred tem upo\xc5\xa1teval na\xc4\x8din poimenovanja sedmih takrat znanih Saturnovih naravnih satelitov in svoj novoodkriti naravni satelit poimenoval Hiperion._NEWLINE_Vsi Uranovi naravni sateliti so poimenovani po osebah iz del Williama Shakespeara ali Alexandra Popa. Titanija je bila poimenovana po Titaniji, vilinski kraljici v Shakespearovemu delu Sen kresne no\xc4\x8di._NEWLINE_Titanija je ozna\xc4\x8dena tudi kot Uran III.\n_START_SECTION_\nOkultacija\n_START_PARAGRAPH_\n8. septembra 2001 je Titanija zakrila \xc5\xa1ibko zvezdo. TO je bila prilo\xc5\xbenost za natan\xc4\x8dej\xc5\xa1o dolo\xc4\x8ditev premera in efemerid ter zaznavanja morebitne atmosfere. Podatki ka\xc5\xbeejo, da na naravnem satelitu ne obstaja nobena atmosfera do tlaka na povr\xc5\xa1ini 0,03 mikrobarov. \xc4\x8ce obstaja, mora biti precej redkej\xc5\xa1a kot pa na Tritonu ali Plutonu,'